ⵃⴰⵎⵉⴷ ⵜⵓⵄⵍⵉ

ⵃⴰⵎⵉⴷ ⵜⵓⵄⵍⵉ (ⵙ ⵜⵄⵕⴰⴱⵜ: حميد توالي ⵏⵖ حميد توعلي) ⵉⴳⴰ ⴰⵍⵎⴰⴷ ⵏ ⵜⴷⴰⵎⵙⴰ ⴷ ⵓⵎⴰⵔⴰ ⴰⵎⴰⵣⵉⵖⵏ ⵉⵍⵓⵍ ⴳ ⵓⵙⴳⴳⵯⴰⵙ ⵏ 1972 ⴳ ⵉⴳⵯⵍⵎⵉⵎⵏ, ⴰⵙⴰⵎⵎⵔ. ⵢⵓⵎⵥ ⵜⵓⵔⴰⴳⵜ ⴳ ⵜⵎⴰⵙⵙⴰⵏⵉⵏ ⵜⵉⴷⵎⵙⴰⵏⵉⵏ ⴳ ⵜⵙⴷⴰⵡⵉⵜ ⵏ ⵙⵉⴷⵉ ⵎⵓⵃⵎⵎⴰⴷ ⴱⵏ ⵄⴱⴷ ⵍⵍⴰⵀ ⴳ ⴼⴰⵙ. ⵉⵙⵡⵓⵔⵉ ⴳ ⵍⵎⵖⵔⵉⴱ ⵉⵍⵎⵎⴰ ⵉⴼⵜⵓ ⵙ ⵙⵡⵉⵙⵔⴰ ⴰⴼⴰⴷ ⴰ ⴳⵉⵙ ⵏⵏ ⵉⵙⵎⴷ ⵜⵉⵖⵔⵉ ⵏⵏⵙ ⴳ ⵢⵉⴳⵔ ⵏ ⵜⴷⴰⵎⵙⴰ ⴷ ⵜⴱⵉⴷⴰⴳⵓⵊⵉⵜ, ⵉⵖⵔ ⴳⵉⵙ ⴽⵕⴰⴹ ⵉⵎⴰⵚⵟⵕⵏ ⵢⴰⵏ ⵡⵉⵏ ⵓⵙⵡⵓⴷⴷⵓ ⴰⵎⴰⴹⵍⴰⵏ ⴳ ⵊⵓⵏⵉⴼ, ⵙⵡⵉⵙⵔⴰ, ⵡⵉⵙ ⵙⵉⵏ ⴷ ⵡⵉⵙ ⴽⵕⴰⴹ ⴳ ⵜⵉⵏⵎⵍ ⵜⴰⵏⴰⴼⵍⵍⴰⵜ ⵏ ⵜⴱⵉⴷⴰⴳⵓⵊⵉⵜ ⴳ ⵍⵓⵣⴰⵏ, ⴼⵕⴰⵏⵚⴰ. ⵢⵓⵔⴰ ⵜⵓⴳⵜⵜ ⵏ ⵉⵎⵏⵏⵉⵜⵏ ⵉⵎⴰⵙⵙⴰⵏⵏ ⴳ ⵜⵓⴳⵜⵜ ⵏ ⵜⵙⵖⴰⵏ ⵜⵉⵎⴰⵙⵙⴰⵏⵉⵏ ⵜⵉⵎⴰⴹⵍⴰⵏⵉⵏ. ⴰⵙⵙ ⴰⴷ, ⴰⵔ ⵉⵙⵙⴰⵇⵇⵔⴰ ⵜⴰⴷⴰⵎⵙⴰ ⴷ ⵉⵣⵔⴼⴰⵏ ⴳ ⵜⵙⴷⴰⵡⵉⵜ ⵏ ⴽⴰⵏⵜⵓⵏ ⴷⵓ ⴼⵓ. ⵉⵙⵙⵓⴼⵖ ⴷ ⵎⵏⵏⴰⵡ ⵉⴷⵍⵉⵙⵏ ⵉⵙⴰⵡⴰⵍⵏ ⵅⴼ ⵜⴷⵍⵙⴰ ⴷ ⵓⵎⵓⵙⵙⵓ ⴰⵎⴰⵣⵉⵖ.ⵃⴰⵎⵉⴷ ⵜⵓⵄⵍⵉ (2021). ⴰⵎⵏⴰⵢ ⴰⵎⴰⵣⵉⵖ ⵏⵖ ⵜⴰⵎⴰⴳⵉⵜ ⵜⴰⵎⵏⵜⴰⵍⵜ. ⵜⴰⵥⵕⵉⴳⵜ ⵜⴰⵎⵣⵡⴰⵔⵓⵜ. ⵎⵕⵕⴰⴽⵛ: ⵜⴰⵎⵙⵎⵓⵏⵜ ⴰⴷ ⵏⵓⵔⵓ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ

 ⵉⴷⵍⵉⵙⵏ 

 ⴰⵎⵏⴰⵢ ⴰⵎⴰⵣⵉⵖ ⵏⵖ ⵜⴰⵎⴰⴳⵉⵜ ⵜⴰⵎⵏⵜⴰⵍⵜ (2016), ⵓⵏⴳⴰⵍ.

 ⴰⴱⵔⵉⴷ ⵏ ⵓⵍⵉⵍⵉ, ⵜⴰⴷⵍⴰ ⵏ ⵜⵎⴷⵢⴰⵣⵉⵏ.

 ⵉⵙⴰⵖⵓⵍⵏ